Ritratt: Miguela Xuereb .td_uid_2_618905ec3c1d5_rand.td-a-rec-img{text-align:left}.td_uid_2_618905ec3c1d5_rand.td-a-rec-img img{margin:0 auto 0 0} Ma tridx tmur lura ħafna snin. Anqas minn 10 snin. Imma qabel l-elezzjoni tad-9 ta' Marzu 2013 – li l-Partit Laburista rebaħ b'riżultat massiv ta' 55% tal-voti – il-kelma baġit kellha tifsira għall-maġġoranza tal-Maltin. F'dak iż-żmien, meta joqrob żmien il-baġit il-poplu kien jipprova jbassar fejn se 'jinqaras', jew fejn se 'jingidem'. Għaliex mill-esperjenza tal-passat il-Maltin kienu jassoċċjaw il-Baġit mad-dħul tat-taxxi. Kulħadd kien dara jifhem u jaċċetta illi minbarra is-sigaretti u x-xorb – li kienu jiżdiedu ma' kull baġit b'mod regolari – se jkun hemm taxxi oħra li dejjem kienu jservu biex inaqqru mis-salarji tal-ħaddiema, mill-pensjonijiet u mid-dħul li kien ikollhom il-ħaddiema biex jgħajxu lill-familji. F'anqas minn 10 snin is-sitwazzjoni dwar kif il-Maltin iqisu l-baġit, inbidlet bħal-lejl min-nhar. Għax il-Baġit la baqa' joqros u lanqas jigdem. Bil-kontra, il-Baġit beda jagħti, beda jrodd, beda jaġevola, min bil-ftit, min bi ftit aktar, u min b'ħafna aktar, id-dħul tal-ħaddiem Malti. Bil-Partit Laburista fil-Gvern il-Baġit ta' kull sena għall-ħaddiem sar ifisser 'X'se nakkwistaw mill-ġdid!' Mhux se nidħol fid-dettall dwar il-miżuri li jinstabu fil-Baġit li tħabbar ftit tal-ġranet ilu. Il-midja kważi kollha spjegaw il-benefiċċji li nsibu f'dan il-Baġit. Kif kull settur tal-ħajja Maltija, kemm it-tfal, żgħażagħ, ħaddiema, pensjonanti, irġiel u nisa; qed ikunu mgħejjuna biex jgħixu ħajja li troddilhom aktar sodisfazzjon minn dik illi kienu jgħixu fil-passat. Nistħajjel dal-Gvern ta' Robert Abela, li qatt mhu sodisfatt bil-livell ta' ħajja li qed jgħixu l-Maltin, għax dejjem irid jameljora l-ħajja ta' kull membru li jagħmel sehem fis-soċjetà Maltija, studja fid-dettall kull kategorija ta' nies, biex dak li hu tajjeb jagħmlu aħjar. U dan irnexxielu jagħmlu b'sodisfazzjon għal poplu Malti kollu. Din hija Malta li rrid inħalli lil uliedi. .td_uid_3_618905ec3c5c8_rand.td-a-rec-img{text-align:left}.td_uid_3_618905ec3c5c8_rand.td-a-rec-img img{margin:0 auto 0 0}